b'\n_START_ARTICLE_\nRutulinis eukaliptas\n_START_SECTION_\nPaplitimo arealas\n_START_PARAGRAPH_\nSavaime auga Australijos \xc5\xbeemyno pietry\xc4\x8diuose\xc2\xa0\xe2\x80\x93 Tasmanijos saloje bei Viktorijos valstijos pietin\xc4\x97je dalyje._NEWLINE_V\xc4\x97liau rutulinis eukaliptas buvo i\xc5\xa1platintas ir u\xc5\xbe arealo rib\xc5\xb3. Pla\xc4\x8diai i\xc5\xa1plito Piet\xc5\xb3 Europoje (Galisijoje, Portugalijoje, Kipre), vakar\xc5\xb3 Gruzijoje, dalyje Makaronezijos sal\xc5\xb3, Indijoje, Afrikos pietuose, JAV (Kalifornijoje), Piet\xc5\xb3 Amerikoje (\xc4\x8cil\xc4\x97s ir Argentinos dalyse), Havajuose, Naujojoje Zelandijoje.\n_START_SECTION_\nAuk\xc5\xa1tis, kamieno skersmuo\n_START_PARAGRAPH_\nTai greitai augantis medis. Auk\xc5\xa1\xc4\x8diausi u\xc5\xbeauga augantys sl\xc4\x97niuose gerai pralaid\xc5\xbeiam dirvo\xc5\xbeemyje. \xc4\xaeprastai auga 30-55\xc2\xa0m, re\xc4\x8diau pasitaiko iki 70\xc2\xa0m ar dar auk\xc5\xa1tesni\xc5\xb3 \xc5\xa1ios r\xc5\xab\xc5\xa1ies med\xc5\xbei\xc5\xb3. O auk\xc5\xa1\xc4\x8diausias \xc5\xbeinomas pavadinimais kaip \xe2\x80\x9eNeeminah Loggorale Meena (Mother & Daughter)\xe2\x80\x9c yra 90,7 m auk\xc5\xa1\xc4\x8dio ir 233 m\xc2\xb3 t\xc5\xabrio auga Tasmanijoje. Istoriniuose archivuose yra duomenu apie augusius 101 m auk\xc5\xa1\xc4\x8dio \xc5\xa1ios r\xc5\xab\xc5\xa1ies med\xc5\xbeius. Prie ger\xc5\xb3 augimo s\xc4\x85lyg\xc5\xb3 kamieno skersmuo gali siekti 2\xc2\xa0m.\n_START_SECTION_\nApib\xc5\xabdinimas\n_START_PARAGRAPH_\nPirm\xc4\x85 kart\xc4\x85 rutulinis eukaliptas buvo apib\xc5\xabdintas pranc\xc5\xabz\xc5\xb3 kilm\xc4\x97s botanisto Jacques-Julien Houton de Labillardiere gyvenusio 1755\xe2\x80\x931834 metais._NEWLINE_\xc5\xa0io eukalipto kamienas tiesus, pilk\xc5\xa1vai baltas, jo \xc5\xbeiev\xc4\x97 da\xc5\xbenai lupasi dideliais skiautais. Jauni lapeliai platoki ir apie 6-15\xc2\xa0cm ilgio. Subrend\xc4\x99 lapai pailgi, siauri, tamsiai \xc5\xbeali ir blizgantys 15-35\xc2\xa0cm ilgio. \xc5\xbdydi pakankamai reguliarei kas metai ir pradeda \xc5\xbeyd\xc4\x97ti anksti vasar\xc4\x85 (nat\xc5\xabralaus paplitimo areale) \xc5\xbdiedai kremo spalvos i\xc5\xa1sid\xc4\x97st\xc4\x99 po vien\xc4\x85 ant t\xc5\xb3 pa\xc4\x8di\xc5\xb3 med\xc5\xbeio \xc5\xa1akeli\xc5\xb3 ant kuri\xc5\xb3 auga lapai. \xc5\xbdiedai gaus\xc5\xabs nektaro ko pasekoje bi\xc4\x8di\xc5\xb3 sune\xc5\xa1amas gausus medaus derlius. Sumed\xc4\x97j\xc4\x99s vaisius 1,5-2,5\xc2\xa0cm skersmens.\n_START_SECTION_\nPanaudojimas\n_START_PARAGRAPH_\nRutulinis eukaliptas 1962 lapkri\xc4\x8dio 27 d. buvo i\xc5\xa1rinktas kaip Tasmanijos augalijos simbolis. Anks\xc4\x8diau buvo sodinamas miest\xc5\xb3 gatv\xc4\x97se, bet d\xc4\x97l greito augimo ir masyvumo buvo nustota sodinti. D\xc4\x97l \xc5\xa1i\xc5\xb3 pa\xc4\x8di\xc5\xb3 prie\xc5\xbeas\xc4\x8di\xc5\xb3 taip pat netinkamas sodinti ma\xc5\xbeuose miest\xc5\xb3 soduose ar kituose ma\xc5\xbeuose \xc5\xbeem\xc4\x97s sklipuose. Bet sodinamas miesto parkuose, dideliuose priva\xc4\x8diuose soduose. Mediena kieta ir patvari, naudojant tiek \xc5\xbeem\xc4\x97je, tiek vandenyje, tad \xc5\xa1alyse kur pla\xc4\x8diai auginamas turi didel\xc4\x99 ekonomin\xc4\x99 reik\xc5\xa1m\xc4\x99. Australijoje sudaro 65 proc. nuo bendro kiekio vis\xc5\xb3 kietmed\xc5\xbeio plantacij\xc5\xb3. Gausiai naudojamas madienos mas\xc4\x97s gamyboje i\xc5\xa1 ko daromas popierius bei dirbtinis \xc5\xa1ilkas. Taip pat mediena naudojama gele\xc5\xbeinkelio pab\xc4\x97giams, stulpams, ileid\xc5\xbeiamiems poliams (\xc4\xafskaitant uost\xc5\xb3 prieplaukose), tiltams tiesti bei malkoms. Rutulinio eukalipto \xc5\xbeiedai gausus nektaro ir \xc5\xbeiedadulki\xc5\xb3 \xc5\xa1altinis bit\xc4\x97ms. I\xc5\xa1 rutulinio eukalipto lap\xc5\xb3 gaminamas eterinis aliejus bei jie naudojami gydomajai \xc5\xbeoleli\xc5\xb3 arbatai gaminti.'